钦定古今图书集成/明伦汇编/闺媛典/第095卷 > 皇清一 > 郄妻郭氏
## 钦定古今图书集成/明伦汇编/闺媛典/第095卷 > 皇清一 > 郄妻郭氏

按：《畿辅通志》，郄。妻郭氏，保定府人。归郄甫三年，郄卒，贫不能葬，氏罄衣饰以发丧。居无何，忽有贵人家干以威势相劫，强委币焉，氏厉声斥之，乃持女与其姑曰：“妇不能复事姑矣，以女孙相累。”截发毁面，深夜取砒霜服之，尽二两。姑觉解，以药勿进。至损其两齿，终勿纳也。越数日，毒始发，家人聚泣，问有遗恨否？曰：“郄郎临终，以孀母”幼女属我，今负所托，以是为恨。继复曰：“阿翁不可无后。”言未毕，而腹中肠裂矣。邑令俞允光闻而哀之，书诸豪罪状，上于大司寇，论如律。氏奉。

诏旌表。